《西湖》
明代·罗兆鹏

羽檄江门报险难，湖光潋滟得身閒。窥春柳叶方青眼，隔岸桃花未破颜。

桧劈囚秦忠武庙，亭开放鹤小孤山。笙歌不厌希文客，漫与游人一醉还。

作者简介：罗兆鹏，一姓梁，字少南，号裕庵。新会人。明世宗嘉靖二十八年（一五四九）举人。初选长乐教谕，擢长泰知县，移治宁洋，卒以谗归。著有《沧溟一螺集》。清言良钰《增冈州遗稿》、清道光《新会县志》卷六有传。